Projekts

**Ministru kabineta noteikumu projekta
“Grozījumi Ministru kabineta 2012.gada 21.augusta noteikumos Nr.568 “Noteikumi par iedzīvotāju ienākuma nodokļa deklarācijām un to aizpildīšanas kārtību”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts izstrādāts saskaņā ar likuma “Par iedzīvotāju ienākuma nodokli” 3.panta otrās daļas 2.punktā, 10.panta pirmās daļas 8.punktā, 12.panta pirmajā daļā, 1.1, 1.2, 1.3 un 4.2daļā, 19.panta 1.1 un 10.2daļā un pārejas noteikumu 96., 116. un 122.punktā noteikto.Ministru kabineta 2016.gada 5.janvāra noteikumi Nr.1 “Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai” (turpmāk – Ministru kabineta noteikumi Nr.1) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar Saeimā 2015.gada 30.novembrī pieņemtā likuma “Grozījumi likumā “Par iedzīvotāju ienākuma nodokli””, kas stājās spēkā 2016.gada 1.janvārī, 1., 8. un 12.pantā noteikto likuma “Par iedzīvotāju ienākuma nodokli” 3.panta otrās daļas 2.punktā, 12.panta pirmajā daļā, 1.1, 1.2, 1.3 un 4.2daļā, 19.panta 1.1daļā ir noteikts gada diferencētais neapliekamais minimums, ko ņem vērā, veicot iedzīvotāju ienākuma nodokļa (turpmāk – nodoklis) aprēķinu rezumējošā kārtībā. Tādējādi, sākot ar 2016.gada 1.janvāri, fiziskās personas gūtajiem ienākumiem piemērojams gada diferencētais neapliekamais minimums, ko nosaka atkarībā no personas gada apliekamā ienākuma apmēra (apliekamo ienākumu kopsummā ieskaita gan ar vispārējo likmi apliekamos ienākumus, gan arī ienākumus, kurus ar nodokli apliek pēc samazinātas likmes), un ko piemēro, iesniedzot gada ienākumu deklarāciju.Līdz 2016.gadam fiziskajām personām tika noteikts gada neapliekamais minimums vai pensionāra gada neapliekamais minimums neatkarīgi no fiziskās personas gada apliekamā ienākuma apmēra.2. Likuma “Par iedzīvotāju ienākuma nodokli” 10.panta pirmās daļas 8.punktā noteikts, ka pirms ienākuma aplikšanas ar iedzīvotāju ienākuma nodokli no gada apliekamo ienākumu apjoma tiek atskaitītas izdevumu summas, kas atbilstoši politisko organizāciju (partiju) finansēšanas likumam ziedojuma vai dāvinājuma veidā nodotas Latvijas Republikā reģistrētai politiskajai partijai vai politisko partiju apvienībai un kas kopā taksācijas gada laikā nepārsniedz to attaisnotajos izdevumos ietveramo izdevumu summu (apmēra ierobežojumu), kuru Ministru kabinets noteicis attaisnoto izdevumu piemērošanai par izglītību un ārstnieciskajiem pakalpojumiem.Saskaņā ar likuma “Par iedzīvotāju ienākuma nodokli” pārejas noteikumu 116.punktu grozījums šā likuma 10.panta pirmās daļas 8.punktā stājās spēkā 2016.gada 1.janvārī.Ņemot vērā minēto, nepieciešams veikt grozījumus Ministru kabineta noteikumos Nr.568, gada ienākumu deklarācijas veidlapu papildinot ar jaunu aili, paredzot ar nodokli apliekamo ienākumu samazināt normatīvajos aktos noteiktajā apmērā izdevumiem, kas atbilstoši politisko organizāciju (partiju) finansēšanas likumam ziedojuma vai dāvinājuma veidā nodotas Latvijas Republikā reģistrētai politiskajai partijai vai politisko partiju apvienībai.3. Likuma “Par iedzīvotāju ienākuma nodokli” pārejas noteikumu 96.punktā noteikts, ka šā likuma 11.8panta “Īpaši noteikumi saimnieciskās darbības ienākuma noteikšanai fiksētā ienākuma nodokļa maksātājiem” izslēgums stājās spēkā 2016.gada 1.janvārī.Ņemot vērā minēto, nepieciešams veikt grozījumus Ministru kabineta noteikumos Nr.568, grozot gada ienākumu deklarācijas un tās pielikumu veidlapu paraugus un to aizpildīšanas kārtību.4. Saskaņā ar likuma “Par iedzīvotāju ienākuma nodokli” 19.panta otro daļu gada ienākumu deklarācijā tiek uzrādīti visi nodokļu maksātāja taksācijas periodā (kalendāra gadā) gūtie ienākumi, arī ar nodokli neapliekamie ienākumi, ja to kopējā summa pārsniedz 4000 *euro* gadā.Šobrīd Ministru kabineta noteikumu Nr.568 13. un 41.punktā ir atsauce uz normu – četrkāršotu taksācijas gadam noteikto neapliekamo minimumu –, kura vairs nav spēkā.5. Iesniedzot gada ienākumu deklarāciju, lai saņemtu atmaksu par attaisnotajiem izdevumiem par izglītību un ārstnieciskajiem pakalpojumiem, nodokļu maksātāji bieži saskaras ar problēmu, ka uz minētās deklarācijas iesniegšanas brīdi informācija attaisnojuma dokumentā (čekā) ir izbalējusi un nav saredzama. Attiecīgi attaisnojuma dokuments, kurā nav salasāma uz tā norādītā informācija, iesniegšanai Valsts ieņēmumu dienestā nav derīgs. Tā rezultātā nodokļu maksātājs zaudē iespēju atgūt atmaksu par attaisnotajiem izdevumiem.Lai to novērstu, Valsts ieņēmumu dienesta Elektroniskās deklarēšanas sistēmā ir izveidota vietne “Attaisnoto izdevumu dokumenti”, kurā nodokļu maksātājam ir nodrošināta iespēja pakāpeniski kalendāra gada laikā augšupielādēt kases čekus un citu attaisnoto izdevumu pamatojuma dokumentus iekļaušanai gada ienākumu deklarācijas D4 pielikumā, kā arī ievadīt visu nepieciešamo informāciju par attaisnojuma dokumentu (čeku) – maksājuma dokumenta datumu un numuru, pakalpojuma sniedzēja nosaukumu un reģistrācijas numuru vai vārdu, uzvārdu un personas kodu (pakalpojuma sniedzējam – ārstniecības personai – jānorāda personas kods, nevis ārstniecības personu un ārstniecības atbalsta personu reģistra reģistrācijas numurs), maksājuma summu. Līdz šim minēto informāciju norādīja gada ienākumu deklarācijā D, aizpildot sadaļu “Pievienotie (uzrādītie) dokumenti vai to noraksti par attaisnotajiem izdevumiem”, tādējādi administratīvais slogs nemainās. Sākot ar 2016.gada 20.aprīli, attaisnoto dokumentu apstrādi var veikt, izmantojot mobilo aplikāciju. Visi ar mobilās lietotnes starpniecību nosūtītie attaisnoto izdevumu dati nonāks Valsts ieņēmumu dienesta Elektroniskās deklarēšanas sistēmā un būs pieejami apskatei un datu labošanai Elektroniskās deklarēšanas sistēmas sadaļā “Attaisnoto izdevumu dokumenti”.Jaunais regulējums atvieglos darbu Valsts ieņēmumu dienestā, savukārt fiziskā persona ātrāk varēs atgūt atmaksu par attaisnotajiem izdevumiem. Nepieciešamo informāciju tā varēs aizpildīt un iesniegt pakāpeniski gada laikā.6. Likuma “Par iedzīvotāju ienākuma nodokli” 19.panta 10.2daļā noteikts, ka vispārējās, profesionālās, augstākās vai speciālās izglītības iestādes vienreiz gadā līdz pēctaksācijas gada 1.februārim Valsts ieņēmumu dienestam elektroniski nosūta informāciju par visām personām, kuras iegūst vai taksācijas gadā ieguva vispārējo, profesionālo, augstāko vai speciālo izglītību par maksu, norādot personas – izglītojamā – vārdu, uzvārdu, personas kodu, taksācijas gadā par mācībām samaksāto summu, kā arī fiziskās personas kodu vai juridiskās personas reģistrācijas numuru, kura veikusi maksājumu par mācībām.Saskaņā ar likuma “Par iedzīvotāju ienākuma nodokli” pārejas noteikumu 122.punktu vispārējās, profesionālās, augstākās vai speciālās izglītības iestādes šā likuma 19.panta 10.2daļā minēto informāciju par 2015.taksācijas gadu iesniedz Valsts ieņēmumu dienestam līdz 2016.gada 1.februārim.Atbilstoši Ministru kabineta 2001.gada 31.jūlija noteikumu Nr.336 “Noteikumi par attaisnotajiem izdevumiem par izglītību un ārstnieciskajiem pakalpojumiem” 1.1.1.apakšpunktam iedzīvotāju ienākuma nodokļa maksātāja attaisnotajos izdevumos ietveramos izdevumus par izglītības un ārstniecisko pakalpojumu izmantošanu, kuru kopējā summa taksācijas gada laikā nepārsniedz nodokļa maksātājam un viņa ģimenes locekļiem 215 *euro* katram, ir ietverami izglītības izdevumi par augstākās izglītības un visu pakāpju profesionālās izglītības iegūšanu, kā arī par specialitātes (profesijas, amata, aroda) iegūšanu valsts akreditētās Latvijas izglītības iestādēs, Eiropas Savienības dalībvalstu un Eiropas Ekonomikas zonas valstu mācību iestādēs vai valsts akreditētās izglītības programmas apgūšanu.Vispārējām, profesionālajām, augstākajām vai speciālajām izglītības iestādēm, kuras pakļautas Latvijas Republikas normatīvajiem aktiem, ir pienākums Valsts ieņēmumu dienestam elektroniski nosūtīt informāciju par personām, kuras iegūst vai taksācijas gadā ieguva vispārējo, profesionālo, augstāko vai speciālo izglītību par maksu. Šāda informācija Valsts ieņēmumu dienestā netiek saņemta, ja izglītība iegūta Eiropas Savienības dalībvalstu un Eiropas Ekonomikas zonas valstu mācību iestādēs, kā arī netiek saņemta informācija par interešu izglītības programmu (Izglītības likuma izpratnē) apgūšanu bērniem līdz 18 gadu vecumam, jo pakalpojuma sniedzējiem nav noteikts pienākums iesniegt Valsts ieņēmumu dienestam informāciju par interešu izglītības programmu apgūšanu.Informāciju par vispārējās, profesionālās, augstākās vai speciālās izglītības iegūšanu par maksu, kā arī par interešu izglītības programmu apgūšanu bērniem līdz 18 gadu vecumam nodokļu maksātājs gada laikā var iesniegt Valsts ieņēmumu dienestam pats, izmantojot Valsts ieņēmumu dienesta Elektroniskās deklarēšanas sistēmā izveidoto vietni “Attaisnoto izdevumu dokumenti” vai mobilo lietotni “Attaisnotie izdevumi”.Pamatojoties uz minēto, nepieciešams veikt grozījumus Ministru kabineta noteikumos Nr.568, nosakot, ka Valsts ieņēmumu dienests nodrošina Elektroniskās deklarēšanas sistēmā nodokļu maksātājam gada ienākumu deklarācijas aizpildīšanai informatīva rakstura informāciju par veiktajiem attaisnotajiem izdevumiem par izglītības iegūšanu atbilstoši informācijai, ko sniegušas vispārējās, profesionālās, augstākās vai speciālās izglītības iestādes, kā arī informāciju par veiktajiem attaisnotajiem izdevumiem par ārstnieciskajiem pakalpojumiem, izglītības iegūšanu un bērnu interešu izglītību atbilstoši informācijai, ko nodokļu maksātājs elektroniski iesniedzis Valsts ieņēmumu dienestam, izmantojot Valsts ieņēmumu dienesta Elektroniskās deklarēšanas sistēmas vietni “Attaisnoto izdevumu dokumenti” vai mobilo lietotni “Attaisnotie izdevumi”.Izpildot likuma “Par iedzīvotāju ienākuma nodokli” 19.panta piektajā daļā noteikto, ka Valsts ieņēmumu dienests aizpilda tās deklarācijas sadaļas, par kurām informācija ir pieejama valsts informācijas sistēmās atbilstoši nodokļu maksātāja iesniegtajai informācijai, iesniedzot gada ienākumu deklarāciju, deklarācijas D4 pielikumā automātiski tiks iekļauti dati no vietnes “Attaisnoto izdevumu dokumenti” un nodokļu maksātājam būs nepieciešams automātiski sagatavoto informāciju pārbaudīt, ja nepieciešams, precizēt un iesniegt.Attaisnojuma dokumentu elektroniska apstrāde neatbrīvo nodokļu maksātāju no likumā noteiktā pienākuma uzglabāt izdevumus apliecinošos dokumentus vismaz trīs gadus pēc gada ienākumu deklarācijas iesniegšanas termiņa.Noteikumu projekta mērķis ir ieviest automātisku gada diferencētā neapliekamā minimuma aprēķināšanu Valsts ieņēmumu dienesta Elektroniskās deklarēšanas sistēmā, noteikt gada ienākumu deklarācijas aizpildīšanas kārtību, precizēt noteikumus atbilstoši likuma spēkā esošajai redakcijai, kā arī veikt gada ienākumu deklarācijas un tās pielikumu veidlapu paraugu grozījumus.Noteikumu projekts paredz:1) grozīt Ministru kabineta noteikumus Nr.568, lai noteiktu, ka gada diferencēto neapliekamo minimumu aprēķina saskaņā ar formulu, kuru nosaka Ministru kabineta noteikumi Nr.1, ņemot vērā maksātāja deklarētos gada apliekamos ienākumus (noteikumu projekta 1.1, 1.9., 1.14., 1.15., 1.19., 1.20., 1.24.–1.30.apakšpunkts);2) svītrot Ministru kabineta noteikumos Nr.568 atsauci uz konkrētu summu, kura minēta likumā, aizstājot to ar atsauci uz konkrētu likuma “Par iedzīvotāju ienākuma nodokli” normu, tādējādi nodrošinot, ka likuma normu grozījumu gadījumā nav jāveic grozījumi noteikumos (noteikumu projekta 1.5.apakšpunkts);3) papildināt Ministru kabineta noteikumu Nr.568 1.pielikuma “Gada ienākumu deklarācija” deklarāciju D ar jaunu 08.1rindu, kurā norāda izdevumu summas, kas ziedojuma vai dāvinājuma veidā nodotas Latvijas Republikā reģistrētai politiskajai partijai (noteikumu projekta 1.17., 1.18. un 1.28.apakšpunkts);4) papildināt Ministru kabineta noteikumu Nr.568 1.pielikuma “Gada ienākumu deklarācija” D2 pielikumu “Fiziskās personas (rezidenta) ārvalstīs gūtie ienākumi” ar jaunu:- 6.1 aili “Attaisnotie izdevumi, valsts sociālās apdrošināšanas maksājumi”, kurā norāda veiktos valsts sociālās apdrošināšanas maksājumus vai pēc būtības līdzīgus citu Eiropas Savienības dalībvalstu vai Eiropas Ekonomikas zonas valstu normatīvajos aktos noteiktos maksājumus;- 6.2 aili “Attaisnotie izdevumi, autoru izdevumi”, kurā norāda autoru izdevumus atbilstoši Ministru kabineta noteikumos par likuma “Par iedzīvotāju ienākuma nodokli” normu piemērošanu noteiktajam un kuri netiek ņemti vērā, aprēķinot gada diferencēto neapliekamo minimumu (noteikumu projekta 1.9., 1.14. un 1.30.apakšpunkts);5) svītrot Ministru kabineta noteikumu Nr.568 1.pielikuma “Gada ienākumu deklarācija” D5 pielikumu “Saimnieciskās darbības ienākumu deklarācija nodokļa maksātājam, kas maksā fiksēto ienākuma nodokli” (noteikumu projekta 1.2., 1.13., 1.23., 1.33. un 1.34.apakšpunkts);6) lai nodrošinātu datu par attaisnotajiem izdevumiem par izglītību un ārstnieciskajiem pakalpojumiem automātisku apstrādi, Ministru kabineta noteikumu Nr.568 1.pielikuma “Gada ienākumu deklarācija” D4 pielikums “Attaisnotie izdevumi par izglītību un ārstnieciskajiem pakalpojumiem” izteikts jaunā redakcijā (noteikumu projekta 1.3., 1.4., 1.12., 1.16. un 1.32.apakšpunkts);7) veikt redakcionālus precizējumus gada ienākumu deklarācijas aizpildīšanas kārtībā (noteikumu projekta 1.6.–1.8., 1.10.,1.11., 1.18., 1.21., 1.22. un 1.31.apakšpunkts) |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību unadministratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās personas, kuras gūst ar nodokli apliekamus ienākumus |
| 2. | Tiesiskā regulējuma ietekme uz tautsaimniecību un administratīvo slogu | Turpmāk visām fiziskajām personām, kuras gūst ar nodokli apliekamus ienākumus, lai piemērotu diferencēto neapliekamo minimumu, ir jāiesniedz gada ienākumu deklarācija.Administratīvais slogs būs tām fiziskajām personām, kurām ir tiesības neiesniegt gada ienākumu deklarāciju un kuru ienākumiem piemērojams gada diferencētais neapliekamais minimums.Tādējādi nodokļu maksātājam būs jāiesniedz gada ienākumu deklarācija, lai atgūtu iedzīvotāju ienākuma nodokli, piemērojot gada diferencēto neapliekamo minimumu.Nav iespējams noteikt administratīvā sloga apmēru, jo nodokļu maksātāju skaits ir atkarīgs no gūtā apliekamā ienākuma apmēra un atskaitot tos, kuri šobrīd jau sniedz gada ienākumu deklarāciju.Attiecībā uz pārējām fiziskajām personām, kurām šobrīd ir pienākums iesniegt gada ienākumu deklarāciju, piemēram, saimnieciskās darbības veicējiem, mikrouzņēmumu darbiniekiem, administratīvais slogs nemainīsies.Attiecībā uz fiziskajām personām, kuras iesniedz gada ienākuma deklarācijas D4 pielikumu “Attaisnotie izdevumi par izglītību un ārstnieciskajiem pakalpojumiem”, jaunais regulējums, kas paredz norādīt informāciju par attaisnojuma dokumentu (maksājuma dokumenta datumu un numuru, pakalpojuma sniedzēja nosaukumu un reģistrācijas numuru vai vārdu, uzvārdu un personas kodu, maksājuma summu), administratīvais slogs nemainās, jo normatīvais regulējums līdz šim minēto informāciju noteica norādīt gada ienākumu deklarācijā D, aizpildot sadaļu “Pievienotie (uzrādītie) dokumenti vai to noraksti par attaisnotajiem izdevumiem”.Tādējādi, aizpildot gada ienākuma deklarācijas D4 pielikuma “Attaisnotie izdevumi par izglītību un ārstnieciskajiem pakalpojumiem” jauno formu, fiziskajām personām turpmāk nebūs jāaizpilda gada ienākumu deklarācijas D sadaļa “Pievienotie (uzrādītie) dokumenti vai to noraksti par attaisnotajiem izdevumiem” attiecībā uz attaisnotajiem izdevumiem par izglītību un ārstnieciskajiem pakalpojumiem. Turklāt fiziskās personas attaisnojuma dokumentus varēs iesniegt pakāpeniski gada laikā, izmantojot Valsts ieņēmumu dienesta Elektroniskās deklarēšanas sistēmas vietni “Attaisnoto izdevumu dokumenti” vai mobilo lietotni “Attaisnotie izdevumi”, tādējādi arī samazināsies aprēķinu kļūdu skaits, jo gada ienākumu deklarācijas D4 pielikums Valsts ieņēmumu dienesta Elektroniskās deklarēšanas sistēmā aizpildīsies automātiski |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **n-tais gads** | Turpmākie trīs gadi (*euro*) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins | **Valsts ieņēmumu dienesta informācijas sistēmu izmaiņu veikšanai nepieciešamais finansējums:**

|  |  |
| --- | --- |
| Valsts ieņēmumu dienesta informācijas sistēma | Izmaksas, *euro* |
| Nodokļu informācijas sistēma | 17 617 |
| Elektroniskās deklarēšanas sistēma | 17 279 |
| Datu noliktavas sistēma | 12 627 |
| Audita atbalsta informācijas sistēma | 21 453 |
| **Kopā** | **68 976** |

 |
| 7. Cita informācija | Noteikumu projekta īstenošanai nepieciešamais finansējums 68 976 *euro* apmērā, lai veiktu izmaiņas Valsts ieņēmumu dienesta informācijas sistēmās, tiks nodrošināts Valsts ieņēmumu dienestam piešķirtā budžeta ietvaros un papildus finansējums netiks pieprasīts. Izmaksas tiks segtas no Finanšu ministrijas budžeta programmas 33.00.00 “Valsts ieņēmumu dienesta un muitas politikas nodrošināšana”.Nepieciešamā finansējuma summā ir iekļauta nepieciešamo izmaiņu projektēšana un īstenošana Nodokļu informācijas sistēmā, Elektroniskās deklarēšanas sistēmā, Datu noliktavas sistēmā un Fizisko personu riska analīzes sistēmā |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi 2016.gada 5.februārī tika publicēta Finanšu ministrijas tīmekļa vietnē sadaļā “Sabiedrības līdzdalība”.Noteikumu projekts pēc tā pieņemšanas tiks publicēts oficiālajā izdevumā “Latvijas Vēstnesis”, kā arī interneta portālā [www.likumi.lv](http://www.likumi.lv).Uz biedrības “Latvijas Pilsoniskā alianse” oficiālo e-pasta adresi 2016.gada 22.februārī tika nosūtīts noteikumu projekts viedokļa sniegšanai |
| 2. | Sabiedrības līdzdalība projekta izstrādē | Biedrība “Latvijas Pilsoniskā alianse” noteikumu projekta izstrādes gaitā iepazinās ar noteikumu projektu un 2016.gada 9.martā sniedza atbildi, ka atbalsta projekta tālāku virzību bez iebildumiem un priekšlikumiem, vienlaikus izsakot gatavību sadarboties noteikumu projekta izstrādes procesā  |
| 3. | Sabiedrības līdzdalības rezultāti | Biedrība “Latvijas Pilsoniskā alianse” atbalsta noteikumu tālāku virzību  |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju |
| 3. | Cita informācija | Nav |

Anotācijas IV un V sadaļa – projekts šīs jomas neskar.

Finanšu ministre D.Reizniece-Ozola

25.05.2016. 13.10

2507

I.Riekstiņa

67121816, Inese.Riekstina@vid.gov.lv